OpenLLM-France/wikimedia huggingface dataset:
# Kaltzioferrita

Kaltzioferrita fosfato motako minerala da eta montgomeryita taldearen kidea da.

## Ezaugarriak

Kaltzioferrita fosfato mineralaren formula kimikoa hau da: ${\ce {Ca2Fe^{3+}2(PO4)3(OH) * 7H2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 2,5 da.

## Erreferentziak

* 1 2 (Ingelesez) «Calcioferrite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q3650477
* Multimedia: Calcioferrite / Q3650477
# Kaltziotantita

Kaltziotantita oxido motako minerala da eta natrotantita taldearen kidea da.

## Ezaugarriak

Kaltziotantita oxido mineralaren formula kimikoa hau da: ${\ce {CaTa4O11}}$. Sistema hexagonalaren arabera sortzen ditu kristalak. Mohs eskalaren arabera duen gogortasunaren balioa 6,5 da.

## Erreferentziak

* 1 2 (Ingelesez) «Calciotantite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q3650486
* Multimedia: Calciotantite / Q3650486
# Kaltziohilairita

Kaltziohilairita silikato motako minerala da.

## Ezaugarriak

Kaltziohilairita silikato mineralaren formula kimikoa hau da: ${\ce {CaZr[SiO3]3 * 3H2O}}$. Mohs eskalaren arabera duen gogortasunaren balioa 4 da.

## Erreferentziak

* 1 2 (Ingelesez) «Calciohilairite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q3650481
* Multimedia: Calciohilairite / Q3650481
# Kaltziomurmanita

Kaltziomurmanita mineral bat da eta murmanite taldearen kidea da.

## Ezaugarriak

Kaltziomurmanita elementu kimiko mineralaren formula kimikoa hau da: ${\ce {(Na,\square )2Ca(Ti,Mg,Nb)4[Si2O7]2O2(OH,O)2(H2O)4}}$. Sistema triklinikoaren arabera sortzen ditu kristalak.

## Erreferentziak

* 1 2 (Ingelesez) «Kaltziomurmanite: Mineral information, data and localities.» www.mindat.org (Noiz kontsultatua: 12-05-2019).
# Kaltziopetersita

Kaltziopetersita fosfato motako minerala da eta mixite taldearen kidea da.

## Ezaugarriak

Kaltziopetersita fosfato mineralaren formula kimikoa hau da: ${\ce {CaCu6(PO4)2(PO3OH)(OH)6 * 3H2O}}$. Sistema hexagonalaren arabera sortzen ditu kristalak.

## Erreferentziak

* 1 2 (Ingelesez) «Kaltziopetersite: Mineral information, data and localities.» www.mindat.org (Noiz kontsultatua: 12-05-2019).
# Kaltziojohillerita

Kaltziojohillerita mineral bat da eta alluaudite taldearen kidea da.

## Ezaugarriak

Kaltziojohillerita elementu kimiko mineralaren formula kimikoa hau da: ${\ce {NaCaMg3(AsO4)3}}$. Sistema monoklinikoaren arabera sortzen ditu kristalak.

## Erreferentziak

* 1 2 (Ingelesez) «Kaltziojohillerite: Mineral information, data and localities.» www.mindat.org (Noiz kontsultatua: 12-05-2019).
# Kaltziolangbeinita

Kaltziolangbeinita mineral bat da eta langbeinite taldearen kidea da.

## Ezaugarriak

Kaltziolangbeinita elementu kimiko mineralaren formula kimikoa hau da: ${\ce {K2Ca2(SO4)3}}$. Sistema monoklinikoaren arabera sortzen ditu kristalak.

## Erreferentziak

* 1 2 (Ingelesez) «Kaltziolangbeinite: Mineral information, data and localities.» www.mindat.org (Noiz kontsultatua: 12-05-2019).
# Kaltziosamarskita

Kaltziosamarskita oxido motako minerala da eta samarskite taldearen kidea da.

## Ezaugarriak

Kaltziosamarskita oxido mineralaren formula kimikoa hau da: ${\ce {(Ca,Fe^{3+},Y)2(Nb,Ta,Ti)2O8}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 6,5 da.

## Erreferentziak

* 1 2 (Ingelesez) «Kaltziosamarskite: Mineral information, data and localities.» www.mindat.org (Noiz kontsultatua: 12-05-2019).
# Kaltziodelrioita

Kaltziodelrioita mineral bat da.

## Ezaugarriak

Kaltziodelrioita elementu kimiko mineralaren formula kimikoa hau da: ${\ce {Ca(VO3)2*4H2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 2,5 da.

## Erreferentziak

* 1 2 (Ingelesez) «Kaltziodelrioite: Mineral information, data and localities.» www.mindat.org (Noiz kontsultatua: 12-05-2019).
# Kaltziouranoita

Kaltziouranoita oxido motako minerala da.

## Ezaugarriak

Kaltziouranoita oxido mineralaren formula kimikoa hau da: ${\ce {(Ca,Ba,Pb)U2O7 * 5H2O}}$. ]]ren arabera sortzen ditu kristalak. Mohs eskalaren arabera duen gogortasunaren balioa 4 da.

## Erreferentziak

* 1 2 (Ingelesez) «Kaltziouranoite: Mineral information, data and localities.» www.mindat.org (Noiz kontsultatua: 12-05-2019).
# Joanópolis

Joanópolis Brasilgo udalerri bat da, São Pauloko estatuan kokatua. 12.725 biztanle ditu 374,28 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q1760327
* Multimedia: Joanópolis / Q1760327
# Joaquim Bassegoda i Amigó

Joaquim Bassegoda i Amigó (La Bisbal d'Empordà, 1854ko irailaren 16a - Bartzelona, 1938ko abuztuaren 13a) arkitekto katalan ezaguna izan zen.

## Ibilbidea

Bonaventura Bassegoda i Mateuren semea zen, paleta lanbidez. Bere anaia, Bonaventura Bassegoda i Amigó arkitektoa zen ere bai eta zenbait lan elkarrekin egin zuten. TArkitekto titulua 1878an lortu zuen. Bartzelonako Goi Mailako Arkitektura Eskola Teknikoaren zuzendaria izan zen. 1924an Madrilgo Arkitektura Eskolan katedra eskuratu zuen. Eraikuntzari buruzko liburu teknikoak argitaratu zituen, bestetik.

## Obra ezagunak

* Cases Rocamora. Bartzelonako hiru eraikinak dira. Haren anaiarekin batera zuzendu zituen, 1914tik 1920ra. Gracia pasealekuan sei-hamalau zenbakian daude eta oso monumentalak dira. Estilo aldetik, joera gotikoko modernismo katalanaren barruan kokatzen dira. Apaingarriak plateresko kutsukoak dira.
* Bosch i Alsina etxea. Katalunia plaza 8an dago, 1891-1892 urtean eraikia. Eraikin hau anaiarekin eta Pere Bassegoda i Mateu osabarekin planifikatu zuen.
* Berenguer etxea. Diputazio kalea 246an dago. 1907tik 1908ra eraiki zen. Lan hau ere anaiarekin egin zuen.
* Juncosa etxea. Eraikin hau Oloten dago, Bartzelona pasabide 8an. 1920a amaitu zen. Estiloaren ikuspuntutik klasizismoan kokatu daiteke.

## Kanpo loturak

* (Katalanez):Arkitektoraren biografia eta obra.
* Datuak: Q19826678
* Multimedia: Joaquim Bassegoda i Amigó / Q19826678
# Joaquim Carvalho

Joaquim da Silva Carvalho (Barreiro, 1937ko apirilaren 18a - 2022ko apirilaren 5a) portugaldar futbolaria izan zen.
1958tik 1970era atezain jokatu zuen Sporting Clube de Portugalen. Gainera, sei partida jokatu zituen Portugalgo futbol selekzio nazionalarekin. Hungariaren aurka jokatu zuen lehen partida, eta ordezko izan zen txapelketako gainerako partidetan. Brontzezko domina lortu zuen bere selekzioarekin.

## Palmaresa

Sporting CP
* Portugalgo futbol liga: 1961–62, 1965–66, 1969–70
* Portugalgo futbol kopa: 1962–63
* Europako Futbol Errekopa: 1963–64
Portugal
* Munduko Futbol Txapelketa brontzezko domina: 1966ko Munduko Futbol Txapelketa

## Kanpo estekak

* Datuak: Q3808580
# Joanésia

Joanésia Brasilgo udalerri bat da, Minas Gerais estatuan kokatua. 4.329 biztanle ditu 233,292 km²ko eremuan.

## Ikus, gainera

* Minas Gerais

## Kanpo estekak

* Datuak: Q1791300
* Multimedia: Joanésia / Q1791300
# Joao Costa Neto

Joao Costa Neto (1981eko urtarrilaren 16a - ) Brasilgo futbolaria da.
Hainbat futbol taldetan jokatu du, esaterako Cerezo Osaka.

## Kanpo estekak

* (Japonieraz) J.League Data Site
* Datuak: Q24007748
# Joao Grimaldo

Joao Alberto Grimaldo Ubidia, Joao Grimaldo moduan ezagunagoa (Lima, Peru, 2003ko otsailaren 20a) Peruko futbol liga Sporting Cristal taldean jokatzen duen eskuin atzelari perutarra da. Peruko selekzio nazionalean ere jokatzen du
Transfermarkt, futboleko merkatuaren analisian espezializatutako orrialdearen arabera, 1.3 milioi euroko balioa du.

## Kanpo estekak

* Datuak: Q108153171
* Multimedia: Joao Grimaldo / Q108153171
# Juan Trabudua Aretxabaleta

Juan Trabudua Aretxabaleta (Erandio Goikoa, 1929ko urriaren 9a) idi-probalari ospetsua izan da, pisu libreko sailean. Erandio Goikoako Telleribarri (Telleria) baserrian jaio zen.
Bizkaia aldean hamaikatxo idi-dematan parte hartu zuen, izan ere, orduan Bizkaian zegoen-eta, idi-probetarako zaletasun handiena. Santanderretik ere, bazetozen idi-probetara. Garai hartan, idi-probek ikusliar multzo handiak erakartzen zituzten. Euskadiko Txapelduna izan zen, 1969an Loiun izan zen lehiaketan. Ostera, Juan Trabudua, 1974an eta 1975ean, Espainiako txapelduna izan zen Larrakoetxeko (Loiu) probalekuan izandako saioetan. Bi urte horietan, idi-bikote berberarekin irabazi zuen Juan Trabuduak: idi bat zen suitzarra, eta, bestea, "mestizoa". Espainiako txapelketa birritan irabazi zuen idi zuria (suitzarra) 1981ean saldu zitzaion Jose Ramon Erkorekari okelarako.
Azkenik, Bilboko jaiak berriz martxan jarri zirenean, herri-kirolen erakustaldiak egin ziren Areatzan. Han ere parte hartu zuen. Desafiorik izan zuen Santanderreko idi-probalari baten kontra. Helburua zen proben mundua ikuslegoari hurbiltzea. Aurrelari gisa Juan joan ohi zen, atzelari, Salvador bere anaia. Anekdota gisa, esan daiteke Juanek lehiatu behar izan zuela idi irabazleak erosteko bitarteko ekonomiko handiagoak zituzten beste probalari batzuekin, eta ez beti irabazle irtenda. Jubilatu zenez geroztik, Labayru Ikastegiak Trabuduaren ahozko testigantza luzea jaso du betidanik erabili izan duen euskara bizian.

## Erreferentziak

* ↑ El Correo Español (1974-11-12) Munitibar: "Campeón de España en las pruebas de Larracoeche"Trabudua estatuko txapelduna Larrakoetxen
* ↑ La Gaceta del Norte (1974-11-12) Jose Luis Bengoa Zubizarreta: "Juan Trabudua, Campeón Nacional" Juan Trabudua estatuko txapelduna
* ↑ El Correo Español (1981-05-09) Munitibar: "Venta de buey de campeonato" Probetako idia okelarako
* ↑ https://eu.wikipedia.org/wiki/Bilboko_Aste_Nagusia
* Datuak: Q23907924
# Juan Ugalde

Juan Ugalde Díez (Bilbo, Bizkaia 1958) margolari espresionista da.
Madrilen Arte Ederrak ikasi ondoren, 1984an Patricia Gadea madrildar margolaria ezkondu eta biek Mariano Lozano eta Dionisio Cañas poetarekin batera Estrujenbank taldea sortu zuten, la movida madrileña izeneko mugimenduaren barnean zegoena.
Bere lanak hainbat museotan daude erakusgai, tartean Gasteizko Artium Museoan.

## Erreferentziak

* ↑ Auñamendi Eusko Entziklopedia. Juan Ugalde Díez. .
* Datuak: Q9016019
# Juan Ugarte

Juan Ugarte izan daiteke:
* Juan Ugarte Aiestaran (1982-) gipuzkoar futbolari ohia.
* Juan Ugarte Velsua (1505-1580) bizkaitar arkitektoa.
# Juan Ugarte Velsua

    Artikulu hau arkitektoari buruzkoa da; beste esanahietarako, ikus «Juan Ugarte».
Juan Ugarte Velsua (Bermeo, Bizkaia, 1505 – 1580) arkitektoa izan zen. Bermeoko portua egin ondoren, Getariako Udalak dei egin zion bertako uhartetxoa (San Anton) herriarekin lot zezan. Lan handi hori Juan Ugarte hil zen urte berberean amaitu zen (1580).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12261077
# Juan Uharte Beaumont

Juan Uharte Beaumont (Iruñea, 1925eko uztailaren 11 - Madril, 2018ko irailaren 7a) nafar enpresaburu eta mezenasa izan zen, Félix Uharte Goñi finantzariaren semea. Jorge Oteizarekin hasi zen, eta gerora Jose Antonio Sistiaga, Rafael Ruiz Balerdi eta Javier Saenz de Olza arkitektoaren lanak bultzatu zituen Huartek, eta 1972an Iruñeko Topaketak sustatu zituen, arte esperimentalaren alorrean aitzindariak izan zirenak. Urte batzuk lehenago, 1963an, X films ekoiztetxea sortu zuen, egile-zinema bultzatzeko asmoarekin. Hain zuzen ere, Sistiagaren Ere erera baleibu icik subua aruarenren izan zen ekoiztetxearen lanetako bat. 1980ko hamarkadara arte iraun zuen.

## Erreferentziak

* ↑ «Kulturaren mezenas eta sustatzailea» Berria 2018-09-11 CC BY-SA 4.0 lizentziapean.

## Kanpo estekak

* Datuak: Q5949960
# Juan Urbieta

Juan Urbieta (Hernani, ? - ib., 1553ko abuztuaren 23a) infanteriako euskal soldadu bat izan zen. Oso famatua bihurtu zen 1525eko Paviako guduan Frantzisko I.a Frantziako erregea atzeman zuelako.
Erregea eta bere eskolta, etsaien hesitik ihesi zihoazela, Frantzisko I.a zaldiaren gainetik erori egin zen. Altxatu zenean, Juan Urbietaren ezpatarekin topo egin zuen. Ordutik aurrera, oso famatua bihurtu zen, eta Karlos V.a enperadoreak armarri bat esleitu eta diploma batez goraipatu zuen. Horrez gain, zalditeriako kapitain, eta Santiagoko Ordenako Zaldun izendatu zuten. Bestalde, Frantzisko I.ak eskutitz bat bidali zion bizia salbatu ziolako, eta bere pertsonarekiko izan zuen jarrera onari eskerrak emanez.
1553. urteko abuztuaren 15ean hil zen Hernanin, eta elizako presbiterioaren azpian lurperatu zuten. Iberiar Penintsulako Gerran (1813 arte), frantziar soldaduek haren gorpua profanatu zuten. Hernaniko kale garrantzitsuenetako batek, Donostiako hiribide batek eta Madrilgo kale batek haren izena daramate.
# Juan Txurruka

Juan Txurruka Arellano (Bilbo, 1923 – 2011ko urriaren 26 a) euskal politikari, legelari eta irakaslea izan zen.
Hamazortzi urte zituela Jesusen Lagundia sartu ondoren, zuzenbidea, filosofia (Valladolideko Unibertsitatea) eta teologia (Innsbruckeko Unibertsitatea) ikasi zituen. 1950eko hamarkadaren amaieran Deustuko Unibertsitatearen irakasle bilakatu zen, zuzenbidearen historia eta erromatar zuzenbidea irakatsiz. 1963tik aurrera, Erromatar Zuzenbidearen ikerketara bideratu zituen eskolak eta Graz eta Koln bezalako Unibertsitateetan ikerketa lan garrantzitsua egin zuen. Errektorea izan zenean (1960-1961), zentroak ofizialtasuna lortu zuen. 1985 eta 1987 artean Hezkuntza, Unibertsitatea eta Ikerkuntza Sailburua izan zen, Jose Antonio Ardanza bere ikasle ohia lehendakaria zirelarik.

## Erreferentziak

* ↑ EiTB. (2011/10/28). Juan Churruca hil da, Jaurlaritzako Hezkuntza sailburu ohia. .
* ↑ (Gaztelaniaz) Ardanza, Jose Antonio. (2011-10-30). El País.
* Datuak: Q10967691
# KK Krka

Košarkarski klub Krka FIBA EuroChallenge, Esloveniako Liga eta Adriatikoko Liga jokatzen dituen saskibaloi talde esloveniarra da, Novo Mesto hirikoa. Palmaresari dagokionez Esloveniako bigarren talde indartsuena da.

## Palmaresa
### Eslovenian: 15

* Esloveniako Liga (7): 2000, 2003, 2010, 2011, 2012, 2013, 2014
* Esloveniako Kopa (3): 2014, 2015, 2016
* Esloveniako Superkopa (5): 2010, 2011, 2012, 2014, 2016

### Nazio artean: 1

* Eurocup (0): finalista 2003an.
* FIBA EuroChallenge (1): 2011

## Kanpo estekak

* Datuak: Q955141
* Multimedia: KK Krka / Q955141
# KK Split

KK Split (Košarkaški Klub Split) Kroaziako Split hiriko saskibaloi talde historikoa da. 1945ean fundatu bazen ere, 1980ko hamarkadaren bukaera eta 1990ekoaren hasiera izan ziren bere garairik onenak, Europako kopa hiru aldiz irabazi baitzuen.

## Historia

1945ean sortu zen KK Hajduk izenarekin. Hiru urtez tartekako partidak jokatu zituen eta 1949an KK Split izena hartu zuen. 1963-64 denboraldian Jugoslaviako ligako lehen mailan jokatzen hasi zen. 1967an KK Jugoplastika Split izena hartu zuen eta 1990era arte horrela ezagutua izan zen. Bere garairik onenak orduan iritsi ziren. Ordutik aurrera izen ugari izan ditu, hala nola, POP 84-Split, Slobodna Dalmacija eta 1993tik aurrera Split Croatia Osiguranje.

## Palmaresa

* Europako Kopa:
** Txapelduna (3): 1989, 1990, 1991
** Finalista (1): 1972
* Korać Kopa:
** Txapeluna (2): 1976, 1977
* Jugoslaviako Liga (6): 1971, 1977, 1988, 1989, 1990 eta 1991
* Jugoslaviako Kopa (5): 1972, 1974, 1977, 1990 eta 1991
* Kroaziako liga (1): 2003
* Kroaziako kopa (5): 1992, 1993, 1994, 1997, 2004

## Jokalari historikoak

* Toni Kukoč
* Dino Rađa
* Duško Ivanović
* Velimir Perasović
* Zan Tabak

## Kanpo estekak

* (Ingelesez) KK Spliten webgune ofiziala
# KK Zagreb

Košarkaški klub Zagreb Zagrebeko saskibaloi taldea da, azken urteetan Cibonari aurre eginez Kroaziako Liga bat eta hiru Kopa irabazi dituena.

## Historia

1970an fundatu zuten KK Siget izenarekin, Zagrebeko Siget auzoan sortu baitzen. 1976an Sava ibaraien hegoaldera garatzen joandako Zagreb hiri berri osoaren erreferentzia bihurtu nahian OKK Novi Zagreb izena hartu zuen eta urteek aurera egin ahala KK Zagreb izenarekin ezagutu zen. Hasiera hasieratik inurriak ezizena izan zuen, Cibonaren anai pobre eta langilea kontsideratzen baitzen taldea.
1989an Jugoslaviako Ligako lehen mailara igotzea lortu zuen eta Kroaziako liga hasi zenetik aurrera egin du urtetik urtera eta azken aldian emaitza onak lortuz talderik indartsuenen artean kokatu da.
Aipagarria da besteak beste Kopako azken zazpi finaletan izan dela, hirutan gailendu delarik. Liga bat ere irabazia badu.

## Palmaresa

* Kroaziako Liga (1) = 2011
* Kroaziako Kopa (3) = 2008, 2010, 2011

## Kanpo estekak

* (Kroazieraz) Webgune ofiziala
* Datuak: Q656406
* Multimedia: KK Zagreb / Q656406
# KK Cedevita

KK Cedevita Zagrebeko saskibaloi taldea da, azken urteetan herrialdeko 2 liga eta hiru kopa irabazi dituena.

## Palmaresa

* Kroaziako Liga:
** Txapelduna (4): 2014, 2015, 2016, 2017
** Bigarrena (2): 2011, 2012
* Kroaziako Kopa:
** Txapelduna (5): 2012, 2014, 2015, 2016, 2017
** Finalista (1): 2013

## Kanpo estekak

* (Kroazieraz) Cibonaren web orria
* Datuak: Q185173
* Multimedia: KK Cedevita / Q185173
# KK100

KK100 edo Kingkey 100, (txinera sinplifikatuz: 京基100), Txinako Herri Errepublikako Shenzhen hirian 2009 eta 2011 urteen artean eraiki zen erabilpen anitzeko etxe orratz bat da. Guztira 97 solairu ditu eta 440 metroko altuera. Eraikitze lanak bukatzean Shenzhengo eraikinik altuena bilakatu zen, Shun Hing Square dorrearen 384 metroak gaindituz.
Dorrearen 97 solairuetatik, 68 solairutan bulegoak dira, 22 solairutan hotel bat eta eraikinaren azken solairuetan lorategi bat eta jatetxeak. Horrez gain, etxe orratzaren behekaldean merkatal-gune txiki bat eraiki zen. Eraikina Terry Farrell and Partners arkitekto taldeak diseinatua da.

## Eraikuntza

Etxe orratza eraikitzeko zulaketa lanak 2009. urtean hasi ziren eta azkar burutu zituzten. 2010eko otsailerako dorrearen lehen hogeitabost solairuak eraikiak zeuden. Bost hilabete beranduago, uztailean, beste 35 solairu eraiki zituzten lau eguneko solairu bat altxatuz. 2010eko uztailaren amaieran dorrearen altuera ofiziala 438 metrotik 460 metrora igo zen.
2010eko irailaren hasieran Shun Hing Square etxe orratza gainditu eta Shenzhengo eraikinik garaiena da ordutik. 2011ko martxoaren 22an gorengo garaiera eskuratu zuen.

### Eraikuntza argazkitan

* Dorrearen eraikitze lanen egoera 2009ko urriaren 8an.
* 2010eko otsaila.
* 2011ko martxoa.
* 2011ko martxoa.

## Ikus, gainera

* Txinako eraikinik garaienen zerrenda

## Kanpo estekak

* (Ingelesez) Dorrearen fitxa skyscraperpage.com webgunean.
* Dorrearen eraikuntzaren egoera 2009ko azaroaren 14an.
* Eraikuntza lanen egoera 2010eko irailaren 14an.
* Datuak: Q1470046
* Multimedia: KK100 / Q1470046
# KK Zadar

Košarkaški Klub Zadar Kroaziako Zadar hiriko saskibaloi talde historikoa da. 1945ean fundatu zen.

## Historia

40. hamarkadan Kroaziako bi liga irabazi zituen. 1949tik aurrera Jugoslaviako Saskibaloi Ligan aritu zen eta 60. eta 70. hamarkadetan sei liga eta kopa bat irabazi zituen.
Kroaziako Liga 1992an jarri zen abian. Bertan Cibona Zagreb nagusi izan bada ere, 2000. hamarkadan Zadarreko taldeak Kroaziako bi Liga eta bost Kopa irabazi ditu.

## Palmaresa

Kroazia-Dalmazia (40. hamarkada):
* Kroazia-Dalmaziako Liga (2): 1946, 1947
Jugoslavian (1949-1990):
* Jugoslaviako Liga (6): 1965, 1967, 1968, 1974, 1975, 1986.
* Jugoslaviako Kopa (1): 1970
Kroazian (1992- ):
* Kroaziako Liga (2): 2005, 2008
* Kroaziako Kopa (6): 1998, 2000, 2003, 2005, 2006, 2007

## Kanpo estekak

* Datuak: Q1141306
* Multimedia: KK Zadar / Q1141306
# KISS printzipioa

KISS printzipioa (ingelesez: Keep it Simple, Stupid) sistemak ahal den sinpleenak diseinatzean datza. Espresuki baztertzen du beharrezkoak ez diren elementuak erabiltzea; eta aukera dagoenean, beti errazenaren alde, sinpleenaren alde, egiten du.
Akronimoan agertzen den stupid adjektiboak («ergela», euskaraz) ematen dion zentzu bikoitz eta adar-joleagatik, akronimoaren bestelako azalpenak ere agertu dira ingelesez, Keep It Simple, Short, kasu.
Termino hau 1960ko hamarkadan erabiltzen hasi zen Estatu Batuetan. Euskaraz, sare informatikoen arloko agirietan hasi zen agertzen.

## Ikus, gainera

* Hitchensen printzipioa.
* Ockhamen labana.
* 5S.

## Kanpo estekak

* Datuak: Q131560
# KLM

KLM (NAZE: KL, NAGE: KLM eta Callsign KLM), Koninklijke Luchtvaart Maatschappijen akronimoa, Herbehereetako nazioarteko airelinea da. 2003an Air Francekin bat egin eta Air France-KLM sortu zuten.
Air France-KLM SkyTeam aliantzaren kidea da, Aeroflot, Aerolíneas Argentinas, Aeroméxico, Air Europa, Air France, Alitalia, CSA Czech Airlines, Delta Air Lines eta Korean Air bezala.

## Kanpo estekak

* (Nederlanderaz)(Ingelesez)webgune ofiziala
* Datuak: Q181912
* Multimedia: KLM / Q181912
# Katalunia-Bartzelonako zirkuitua

Katalunia-Bartzelonako zirkuitua (katalanez eta ofizialki Circuit de Barcelona-Catalunya) Kataluniako Montmeló (1 eta 2 sektoreak) eta Granollers (3 sektorea) udalerrietan dagoen lasterketa zirkuitu bat da, Vallès Oriental eskualdean. Gaur egun, bertan 1 Formula, MotoGP, 2 FormulaP, GP3 eta Espainiar 4 Formula lasterketak burutzen dira.
Espainiako Sari Nagusia eta Kataluniako Motoziklismo Sari Nagusiaren lasterketa lekua da.

## Ikus gainera

* 1 Formulako zirkuituak
* MotoGPko zirkuituak

## Kanpo estekak

* Webgunea (Katalanez) (Gaztelaniaz) (Frantsesez) (Ingelesez)
* Datuak: Q171404
* Multimedia: Circuit de Catalunya / Q171404
# Katalpa

Katalpa (Catalpa generoa) bignoniazeoen familiako zenbait zuhaitz adarzabal dotoreren izena da.
Hamar bat zuhaitz mota ezagutzen dira katalpa izenekoak. Berez, Ipar Ameriketan eta Asiako ekialdean hazten dira. Ederrean pareko zuhaitz gutxi dute, dituzten hosto eta loreengatik batez ere.
Hosto zabal handiak, babarrunarenen antzekoak, lore ezpaindun ikusgarriak, kolorez zuri arrosak, eta leka-itxurako fruitu luze meheak izaten dituzte. Apaingarri gisa landatzen dira lorategietan. 40 bat espezie ditu generoak.

## Espezie nagusiak

| Catalpa bignonioides Walter - Hegoaldeko katalpa Catalpa brevipes Urb. - Catalpa bungei C.A.Mey. - Catalpa cassinoides Spreng. - Catalpa communis Dum.Cours. - Catalpa cordifolia Moench - Catalpa denticulata Urb. - Catalpa domingensis Urb. - Catalpa duclouxii Dode - Catalpa ekmaniana Urb. - Catalpa fargesii Bur. - Catalpa henryi Dode - Catalpa heterophylla Dode - Catalpa himalayensis Hort. ex Dippel - Catalpa hirsuta Spreng. - Catalpa kaempferi Siebold & Zucc. - Catalpa longisiliqua Cham. - Catalpa longissima (Jacq.) Dum.Cours. - Haitiko katalpa  Catalpa macrocarpa Ekman - | Catalpa microphylla Spreng. - Catalpa nana Hort. ex Dippel - Catalpa oblongata Urb. & Ekman - Catalpa obovata Urb. - Catalpa ovata G.Don - yellow catalpa Catalpa pottsii Seem. - Catalpa pubescens (Griseb.) Bisse - Catalpa pumila Hort. ex Wien. - Catalpa punctata Griseb. - Catalpa purpurea Griseb. - Catalpa silvestrii (Pamp. & Bonati) S.Y.Hu - Catalpa speciosa Warder ex Engelm. - Iparraldeko katalpa Catalpa sutchuensis Dode - Catalpa ternifolia Cav. - Catalpa thunbergii Hort. ex Wien. - Catalpa tibetica Forrest - Catalpa umbraculifera Hort. - Catalpa vestita Diels - Catalpa wallichiana Hort. ex Wien. - |
* Iturria

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Species Records of Catalpa. in: ARS, National Genetic Resources Program, GRIN. USDA .
* ↑ Plant name details for Catalpa . in: IPNI..

## Kanpo estekak

* Datuak: Q158072
* Multimedia: Catalpa / Q158072
* Espezieak: Catalpa